title: Komisijos įgyvendinimo reglamentas (ES) 2020/1299 2020 m. rugsėjo 11 d. kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Szilvásváradi pisztráng“ (SGN))

text:
18.9.2020

                  LT

                  Europos Sąjungos oficialusis leidinys

                  L 304/4

         KOMISIJOS ĮGYVENDINIMO REGLAMENTAS (ES) 2020/1299
         2020 m. rugsėjo 11 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Szilvásváradi pisztráng“ (SGN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Vengrijos paraiška įregistruoti pavadinimą „Szilvásváradi pisztráng“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Szilvásváradi pisztráng“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Szilvásváradi pisztráng“ (SGN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.7 klasei „Šviežios žuvys, moliuskai bei vėžiagyviai ir jų produktai“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 11 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  OL C 171, 2020 5 19, p. 26.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: Komisijos įgyvendinimo reglamentas (ES) 2020/1300 2020 m. rugsėjo 11 d. kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Asiago“ (SKVN) specifikacijos pakeitimas

text:
18.9.2020

                  LT

                  Europos Sąjungos oficialusis leidinys

                  L 304/5

         KOMISIJOS ĮGYVENDINIMO REGLAMENTAS (ES) 2020/1300
         2020 m. rugsėjo 11 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Asiago“ (SKVN) specifikacijos pakeitimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos kilmės vietos nuorodos „Asiago“, kuri įregistruota Komisijos reglamentu (EB) Nr. 1107/96 (2) su pakeitimais, padarytais Komisijos reglamentu (EB) Nr. 1200/2007 (3), specifikacijos pakeitimo paraišką;

                     (2)

                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (4), kaip reikalaujama minėto reglamento 50 straipsnio 2 dalies a punkte;

                     (3)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Asiago“ (SKVN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 11 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  1996 m. birželio 12 d. Komisijos reglamentas (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka (OL L 148, 1996 6 21, p. 1).

            (3)  2007 m. spalio 15 d. Komisijos reglamentas (EB) Nr. 1200/2007, patvirtinantis esminius saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimus (Asiago (SKVN)) (OL L 271, 2007 10 16, p. 3).

            (4)  OL C 178, 2020 5 28, p. 8.


title: Tarybos įgyvendinimo reglamentas (ES) 2020/1309 2020 m. rugsėjo 21 d. kuriuo įgyvendinama Reglamento (ES) 2016/44 dėl ribojamųjų priemonių atsižvelgiant į padėtį Libijoje 21 straipsnio 2 dalis

text:
21.9.2020

                  LT

                  Europos Sąjungos oficialusis leidinys

                  LI 305/1

         TARYBOS ĮGYVENDINIMO REGLAMENTAS (ES) 2020/1309
         2020 m. rugsėjo 21 d.
         kuriuo įgyvendinama Reglamento (ES) 2016/44 dėl ribojamųjų priemonių atsižvelgiant į padėtį Libijoje 21 straipsnio 2 dalis
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. sausio 18 d. Tarybos reglamentą (ES) 2016/44 dėl ribojamųjų priemonių atsižvelgiant į padėtį Libijoje ir kuriuo panaikinamas Reglamentas (ES) Nr. 204/2011 (1), ypač į jo 21 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2016 m. sausio 18 d. Taryba priėmė Reglamentą (ES) 2016/44;

                     (2)

                     2020 m. kovo 27 d. Sąjungos vyriausiasis įgaliotinis užsienio reikalams ir saugumo politikai (toliau – vyriausiasis įgaliotinis) Sąjungos vardu paskelbė deklaraciją dėl Libijos, kurioje visos konflikto šalys paragintos gerbti žmogaus teises ir tarptautinę teisę;

                     (3)

                     2020 m. gegužės 12 d. vyriausiasis įgaliotinis Sąjungos vardu paskelbė deklaraciją, kurioje nurodyta, kad Sąjunga tebėra pasiryžusi užtikrinti, kad būtų visapusiškai laikomasi JT ginklų embargo Libijoje. Taip pat pabrėžta, kad reikia dėti visas pastangas siekiant užtikrinti visapusišką ir veiksmingą atitinkamų JT ST rezoliucijų įgyvendinimą, bet kita ko, prie sausumos ir oro sienų su Libija;

                     (4)

                     be to, deklaracijoje priminta konflikto šalims, kad jos turi gerbti tarptautinę teisę, įskaitant tarptautinę humanitarinę teisę, ir kad jos pažeidėjai bus patraukti atsakomybėn;

                     (5)

                     Taryba tebėra labai susirūpinusi dėl padėties Libijoje ir visų pirma dėl veiksmų, kurie kelia grėsmę taikai, saugumui ar stabilumui Libijoje, įskaitant JT ginklų embargo pažeidimus ir neteisėtus mėginimus kontrabanda gabenti Libijos naftą, taip pat dėl žmogaus teisių pažeidimų;

                     (6)

                     šiomis aplinkybėmis ir atsižvelgiant į tebesitęsiantį smurto eskalavimą Libijoje, du asmenys, atsakingi už žmogaus teisių pažeidimus, ir trys subjektai, susiję su JT ginklų embargo pažeidimais, turėtų būti įtraukti į Reglamento (ES) 2016/44 III priede pateiktą asmenų ir subjektų, kuriems taikomos ribojamosios priemonės, sąrašą;

                     (7)

                     todėl Reglamento (ES) 2016/44 III priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) 2016/44 III priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 21 d.

                  Tarybos vardu

                  Pirmininkas

               J. BORRELL FONTELLES

            (1)  OL L 12, 2016 1 19, p. 1.

            PRIEDAS

               1)
               Reglamento (ES) 2016/44 III priedo A dalis (Asmenys) papildoma šiais įrašais:

                           Vardas, pavardė

                           Tapatybės nustatymo informacija

                           Įtraukimo į sąrašą priežastys

                           Įtraukimo į sąrašą data

                           „20.

                           AL-WERFALLI, Mahmoud Mustafa Busayf
                           dar žinomas kaip AL-WARFALLI, Mahmud

                           Gim. data: 1978 m.
                           Gim. vieta: Werfalla gentis, vakarų Libija arba Elrseefa (Bani Walid) (Bani Validas)
                           Lytis: vyras

                           Mahmoud al-Werfalli yra Bengazyje įsikūrusios al-Saiqa brigados vadas (leitenantas). Eidamas šias pareigas al-Werfalli yra atsakingas už sunkius žmogaus teisių pažeidimus, įskaitant žudymus ir egzekucijas, ir tiesiogiai ar netiesiogiai dalyvavo juos vykdant.
                           Al-Werfalli yra siejamas su trisdešimt trijų asmenų nužudymu keliuose incidentuose, įvykusiuose 2016 m. birželio mėn.–2017 m. liepos mėn., taip pat su masiniu mirties bausmės dešimčiai asmenų įvykdymu 2018 m. sausio 24 d.

                           2020 9 21

                           21.

                           DIAB, Moussa
                           dar žinomas kaip DIAB, Mousa

                           Lytis: vyras

                           Moussa Diab yra atsakingas už sunkius žmogaus teisių pažeidimus, įskaitant prekybą žmonėmis ir migrantų bei pabėgėlių grobimą, išžaginimą ir žudymą, ir tiesiogiai dalyvavo juos vykdant.
                           Jis laikė migrantus ir pabėgėlius nelaisvėje neteisėtoje sulaikymo stovykloje netoli Bani Valido; joje su jais buvo elgiamasi nežmoniškai ir žeminančiai. Keli migrantai ir pabėgėliai buvo nužudyti, kai bandė pabėgti iš šios sulaikymo stovyklos.

                           2020 9 21“

               2)
               Reglamento (ES) 2016/44 III priedo B dalis (Subjektai) papildoma šiais įrašais:

                           Pavadinimas

                           Identifikavimo informacija

                           Įtraukimo į sąrašą priežastys

                           Įtraukimo į sąrašą data

                           „17.

                           Sigma Airlines
                           dar žinoma kaip Sigma Aviation; Air Sigma

                           Adresas:

                                       Markov Str. 11

                                       050013, Almaty, Kazakhstan (Kazachstanas)

                                 Tel.: +77272922305
                           Svetainė: https://airsigma.pro/
                           Užregistravusio asmens vardas ir pavardė: Kenesbayev Umirbek Zharmenovich

                              SIGMA Airlines yra komercinė krovinių vežimo oro transportu bendrovė, naudojanti orlaivius, kuriais, kaip nustatyta, buvo pažeistos ginklų embargo Libijoje nuostatos, nustatytos JT ST rezoliucijoje 1970 (2011) ir perkeltos į Sprendimo (BUSP) 2015/1333 1 straipsnį.
                           JT nustatė, kad Sigma Airlines yra viena iš komercinių krovinių vežimo oro transportu paslaugų teikėjų, kuri vykdo veiklą nesilaikydama JT embargo nuostatų dėl karinių medžiagų perdavimo Libijai.

                           2020 9 21

                           18.

                           Avrasya Shipping

                           Adresas:
                           Liman Mh. Gezi Cd. No:22/3 İlkadım, Samsun, Turkey (Turkija)
                           Tel.: +90 549 720 1748
                           El. paštas: info@avrasyashipping.com
                           Svetainė: http://www.avrasyashipping.com/iletisim

                              Avrasya Shipping yra jūrų bendrovė, naudojanti laivą „Cirkin“, kuriuo, kaip nustatyta, buvo pažeistos ginklų embargo Libijoje nuostatos, nustatytos JT ST rezoliucijoje 1970 (2011) ir perkeltos į Sprendimo (BUSP) 2015/1333 1 straipsnį.
                           Visų pirma „Cirkin“ buvo susietas su 2020 m. gegužės mėn. ir birželio mėn. vykdytu karinių medžiagų vežimu į Libiją.

                           2020 9 21

                           19.

                           Med Wave Shipping

                           Adresas:

                                       Office 511, 5th Floor, Baraka Building, Dauwar Al-Waha, Jordan (Jordanija);

                                       Adel Al-Hojrat building n°3, 1rst Floor, opposite Swefieh, Mall-Swefieh Po Box 850880 Amman, 11185 Jordan (Jordanija);

                                       Ground Floor, Orient Queen Homes Building, John Kennedy, Ras Beirut, Lebanon (Libanas).

                                 Tel.: +962787064121; +96265865550; +96265868550
                           El. paštas: operation@medwave.co

                              Med Wave Shipping yra jūrų bendrovė, naudojanti laivą „Bana“, kuriuo, kaip nustatyta, buvo pažeistos ginklų embargo Libijoje nuostatos, nustatytos Jungtinių Tautų Saugumo Tarybos rezoliucijoje 1970 (2011) ir perkeltos į Sprendimo (BUSP) 2015/1333 1 straipsnį.
                           Visų pirma „Bana“ buvo susietas su 2020 m. sausio mėn. vykdytu karinių medžiagų vežimu į Libiją.

                           2020 9 21“


title: Komisijos įgyvendinimo reglamentas (ES) 2020/1317 2020 m. rugsėjo 9 d. dėl tam tikrų prekių klasifikavimo Kombinuotojoje nomenklatūroje

text:
23.9.2020

                  LT

                  Europos Sąjungos oficialusis leidinys

                  L 309/1

         KOMISIJOS ĮGYVENDINIMO REGLAMENTAS (ES) 2020/1317
         2020 m. rugsėjo 9 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:

                     (1)

                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                     (2)

                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                     (3)

                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                     (4)

                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                     (5)

                     šiame reglamente nustatytos priemonės atitinka Muitinės kodekso komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.

            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 9 d.

                  Komisijos vardu

                  Pirmininko pavedimu

               Gerassimos THOMAS

                  Generalinis direktorius

                  Mokesčių ir muitų sąjungos generalinis direktoratas

            (1)  OL L 269, 2013 10 10, p. 1.

            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

            PRIEDAS

                        Prekių aprašymas

                        Klasifikavimas (KN kodas)

                        Motyvai

                        (1)

                        (2)

                        (3)

                                    1.

                                    Daugiausia iš amonio nitrato pagamintas produktas, kurį sudaro birios akytos priliuotosios granulės ir kurio sudėtis (masės %):

                                                —

                                                amonio nitratas > 99,4

                                                —

                                                (bendras azoto kiekis > 34,5)

                                                —

                                                anijoninis polimeras 0,28

                                                —

                                                danga 0,08

                                          Priliuotųjų granulių alyvos absorbcija – > 10 % masės.
                                    Priliuotųjų granulių tūrinis tankis – 0,72 g/cm3.

                        3602 00 00

                        Klasifikuojama vadovaujantis Kombinuotosios nomenklatūros 1 bendrąja aiškinimo taisykle ir KN kodą 3602 00 00  atitinkančiu prekių aprašymu.
                        Anijoninio polimero pridedama siekiant sumažinti produkto tankį ir padidinti alyvos absorbciją; dėl šių svarbių savybių akytos priliuotosios granulės tampa tinkamesne bazine medžiaga ANFO (amonio nitrato skystojo kuro) sprogmenims gaminti.
                        Akytų priliuotųjų granulių paviršiaus apdorojimas jas padengiant atliekamas siekiant stabilizuoti amonio nitratą ir taip išvengti nepageidaujamos vandens absorbcijos, dėl kurios galėtų pablogėti skystojo kuro absorbcijos geba, kuri yra viena iš esminių efektyvaus ANFO sprogmens savybių.
                        Remiantis objektyviomis produkto savybėmis, jis atpažįstamas kaip paruoštas sprogmuo, priskirtinas 3602 pozicijai (taip pat žr. Suderintos sistemos klasifikavimo nuomonę 3602.00/2).
                        Produktas nepriskirtinas 3102 pozicijai, nes jis specialiai paruoštas ir pritaikytas naudoti kaip bazinė medžiaga sprogmenims gaminti. Nei anijoninis polimeras, nei danga techniškai nėra svarbūs norint naudoti jį kaip trąšą. Todėl 31 skirsnio 2 pastabos sąlygos netenkinamos.
                        Taigi produktas laikytinas paruoštais sprogmenimis, kitais nei šovininis parakas, ir jam priskirtinas KN kodas 3602 00 00 .

                                    2.

                                    Daugiausia iš amonio nitrato pagamintas produktas, kurį sudaro birios akytos priliuotosios granulės ir kurio sudėtis (masės %):

                                                —

                                                amonio nitratas > 99

                                                —

                                                (bendras azoto kiekis > 34,5)

                                                —

                                                magnio nitratas 0,4

                                                —

                                                diamonio fosfato, amonio sulfato ir boro rūgšties mišinys 0,06

                                                —

                                                danga 0,08

                                          Priliuotųjų granulių alyvos absorbcija – > 7 % masės.
                                    Priliuotųjų granulių tūrinis tankis – 0,80 g/cm3.

                        3602 00 00

                        Klasifikuojama vadovaujantis Kombinuotosios nomenklatūros 1 bendrąja aiškinimo taisykle ir KN kodą 3602 00 00  atitinkančiu prekių aprašymu.
                        Diamonio fosfato, amonio sulfato ir boro rūgšties mišinio pridedama siekiant sumažinti produkto tankį ir padidinti alyvos absorbciją; dėl šių svarbių savybių akytos priliuotosios granulės tampa tinkamesne bazine medžiaga ANFO sprogmenims gaminti.
                        Akytų priliuotųjų granulių paviršiaus apdorojimas jas padengiant atliekamas siekiant stabilizuoti amonio nitratą ir taip išvengti nepageidaujamos vandens absorbcijos, dėl kurios galėtų pablogėti skystojo kuro absorbcijos geba, kuri yra viena iš esminių efektyvių ANFO sprogmenų savybių.
                        Remiantis objektyviomis produkto savybėmis, jis atpažįstamas kaip paruoštas sprogmuo, priskiriamas 3602 pozicijai (taip pat žr. Suderintos sistemos klasifikavimo nuomonę 3602.00/1).
                        Produktas nepriskirtinas 3102 pozicijai, nes jis specialiai paruoštas ir pritaikytas naudoti kaip bazinė medžiaga sprogmenims gaminti. Nei įvairūs priedai, nei danga techniškai nėra svarbūs norint šį paruoštą amonio nitratą naudoti kaip trąšą. Todėl 31 skirsnio 2 pastabos sąlygos netenkinamos.
                        Taigi produktas laikytinas paruoštais sprogmenimis, kitais nei šovininis parakas, ir jam priskirtinas KN kodas 3602 00 00 .


title: Komisijos įgyvendinimo reglamentas (ES) 2020/1318 2020 m. rugsėjo 22 d. kuriuo dėl COVID‐19 pandemijos iš dalies keičiami įgyvendinimo reglamentai (ES) 2020/21 ir (ES) 2020/194, kiek tai susiję su jų taikymo datomis

text:
23.9.2020

                  LT

                  Europos Sąjungos oficialusis leidinys

                  L 309/4

         KOMISIJOS ĮGYVENDINIMO REGLAMENTAS (ES) 2020/1318
         2020 m. rugsėjo 22 d.
         kuriuo dėl COVID‐19 pandemijos iš dalies keičiami įgyvendinimo reglamentai (ES) 2020/21 ir (ES) 2020/194, kiek tai susiję su jų taikymo datomis
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2010 m. spalio 7 d. Tarybos reglamentą (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje (1), ypač į jo 47l straipsnio a, b ir c punktus,
         kadangi:

                     (1)

                     Komisijos įgyvendinimo reglamente (ES) Nr. 79/2012 (2) nustatomos išsamios Reglamento (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje tam tikrų nuostatų įgyvendinimo taisyklės. Pagal Įgyvendinimo reglamento (ES) Nr. 79/2012 su pakeitimais, padarytais Įgyvendinimo reglamentu (ES) 2020/21 (3), 7 straipsnio 2 dalies d punktą Komisija turi leisti naudotis interneto portalu toms valstybėms narėms, kurios pasirenka nuo 2021 m. sausio 1 d., be kita ko, skelbti mokesčių tarifus, taikomus tiekiamoms prekėms ir teikiamoms paslaugoms, nurodytoms Reglamento (ES) Nr. 904/2010 47g straipsnio antroje pastraipoje;

                     (2)

                     Komisijos įgyvendinimo reglamente (ES) Nr. 815/2012 (4) nustatytos išsamios Reglamento (ES) Nr. 904/2010 taikymo taisyklės, kiek tai susiję su specialiomis schemomis neįsisteigusiems apmokestinamiems asmenims, teikiantiems telekomunikacijų, transliavimo ar elektronines paslaugas neapmokestinamiesiems asmenims. Atsižvelgiant į platesnę specialių schemų, skirtų apmokestinamiesiems asmenims, teikiantiems paslaugas neapmokestinamiesiems asmenims, vykdantiems nuotolinę prekybą prekėmis ir tam tikromis šalies viduje tiekiamomis prekėmis, taikymo sritį, Įgyvendinimo reglamentas (ES) Nr. 815/2012 nuo 2021 m. sausio 1 d. panaikinamas ir pakeičiamas Komisijos įgyvendinimo reglamentu (ES) 2020/194 (5). Tačiau paslaugų, kurioms taikoma bet kuri iš Įgyvendinimo reglamente (ES) Nr. 815/2012 nurodytų specialių schemų ir kurios buvo suteiktos iki 2021 m. sausio 1 d., PVM deklaracijos yra teikiamos ir taisomos toliau taikant tą įgyvendinimo reglamentą iki 2024 m. vasario 10 d. Taip siekiama užtikrinti, kad dabartinis koregavimo mechanizmas ir toliau būtų taikomas paslaugoms, suteiktoms iki 2021 m. sausio 1 d. PVM deklaracijos gali būti taisomos trejus metus nuo tos dienos, kurią turėjo būti pateikta pradinė deklaracija;

                     (3)

                     tie pakeitimai padaryti atsižvelgiant į Tarybos direktyvos 2006/112/EB (6) XII antraštinės dalies 6 skyriuje nustatytų specialių schemų taikymo išplėtimą Tarybos direktyvomis (ES) 2017/2455 (7) ir (ES) 2019/1995 (8) ir atitinkamais Reglamento (ES) Nr. 904/2010 pakeitimais, padarytais Tarybos reglamentu (ES) 2017/2454 (9);

                     (4)

                     dėl COVID-19 krizės protrūkio, kuris daro didelį poveikį visoms valstybėms narėms ir jas įpareigoja pirmumo tvarka imtis neatidėliotinų veiksmų nacionaliniu lygmeniu perskirstant išteklius kitoms problemoms spręsti, kai kurioms valstybėms narėms yra sunku užbaigti kurti IT sistemas, būtinas tiems pokyčiams įgyvendinti ir taikyti nuo 2021 m. sausio 1 d. Atitinkamai Direktyvos 2006/112/EB XII antraštinės dalies 6 skyriaus ir Reglamento (ES) Nr. 904/2010 pakeitimų taikymo datos Tarybos sprendimu (ES) 2020/1109 (10) ir Tarybos reglamentu (ES) 2020/1108 (11) atidėtos šešiems mėnesiams iki 2021 m. liepos 1 d.;

                     (5)

                     kad įgyvendinimo reglamentai (ES) 2020/21 ir (ES) 2020/194 būtų taikomi nuo tos pačios dienos kaip ir iš dalies pakeistos Direktyvos 2006/112/EB XII antraštinės dalies 6 skyriaus ir Reglamento (ES) Nr. 904/2010 nuostatos, tie įgyvendinimo reglamentai turėtų būti taikomi nuo 2021 m. liepos 1 d.;

                     (6)

                     taip pat būtina paaiškinti, kad informacija, kurią registruodamasis tarpininkas turi pateikti Įgyvendinimo reglamento (ES) 2020/194 I priedo 21 langelio E skiltyje, yra susijusi tik su galimais ankstesniais identifikavimo numeriais, leidžiančiais tam asmeniui veikti kaip tarpininkui;

                     (7)

                     todėl įgyvendinimo reglamentai (ES) 2020/21 ir (ES) 2020/194 turėtų būti atitinkamai iš dalies pakeisti;

                     (8)

                     šiame reglamente nustatytos priemonės atitinka Administracinio bendradarbiavimo nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2020/21 pakeitimai
            Įgyvendinimo reglamentas (ES) 2020/21 iš dalies keičiamas taip:

                        1)

                        1 straipsnis pakeičiamas taip:

                           1 straipsnis
                           Įgyvendinimo reglamento (ES) Nr. 79/2012 7 straipsnio 2 dalies d punktas pakeičiamas taip:

                                       „d)

                                       nuo 2021 m. liepos 1 d., mokesčio tarifą, pagal Direktyvos 2006/112/EB XII antraštinės dalies 6 skyriuje numatytas specialias schemas taikomą prekių ir paslaugų, nurodytų Reglamento (ES) Nr. 904/2010 47g straipsnio antroje pastraipoje, tiekimui ar teikimui.“;

                        2)

                        2 straipsnio antra pastraipa pakeičiama taip:
                        „Jis taikomas nuo 2021 m. liepos 1 d.“

            2 straipsnis
            Įgyvendinimo reglamento (ES) 2020/194 pakeitimai
            Įgyvendinimo reglamentas (ES) 2020/194 iš dalies keičiamas taip:

                        1)

                        7 straipsnis pakeičiamas taip:

                           „7 straipsnis

                           Panaikinimas
                           Įgyvendinimo reglamentas (ES) Nr. 815/2012 panaikinamas nuo 2021 m. liepos 1 d.
                           Tačiau paslaugų, kurioms taikoma bet kuri iš Įgyvendinimo reglamente (ES) Nr. 815/2012 nurodytų specialių schemų ir kurios buvo suteiktos iki 2021 m. liepos 1 d., PVM deklaracijos yra teikiamos ir taisomos toliau taikant tą įgyvendinimo reglamentą iki 2024 m. rugpjūčio 10 d.“;

                        2)

                        8 straipsnio antra pastraipa pakeičiama taip:
                        „Jis taikomas nuo 2021 m. liepos 1 d.“;

                        3)

                        I priedas iš dalies keičiamas taip:

                                    a)

                                    21 langelio E skiltis pakeičiama taip:
                                    „Registravimosi valstybės narės pagal Direktyvos 2006/112/EB 369q straipsnio 2 dalį suteiktas tarpininko kodas (-ai), jei tas tarpininkas ir anksčiau veikė kaip tarpininkas“;

                                    b)

                                    13 išnaša pakeičiama taip:

                                                „(13)

                                                Naudojimosi schema pradžios data sutampa su D skilties 19 langelyje nurodyta data, o išankstinės registracijos pagal Tarybos įgyvendinimo reglamento (ES) 2019/2026 2 straipsnio trečią pastraipą atveju – ne anksčiau kaip 2021 m. liepos 1 d.“

            3 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 22 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2010 10 12, p. 1.

            (2)  2012 m. sausio 31 d. Komisijos įgyvendinimo reglamentas (ES) Nr. 79/2012, kuriuo nustatomos išsamios Tarybos reglamento (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje tam tikrų nuostatų įgyvendinimo taisyklės (OL L 29, 2012 2 1, p. 13).

            (3)  2020 m. sausio 14 d. Komisijos įgyvendinimo reglamentas (ES) 2020/21, kuriuo iš dalies keičiamas Įgyvendinimo reglamentas (ES) Nr. 79/2012, kuriuo nustatomos išsamios Tarybos reglamento (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje tam tikrų nuostatų įgyvendinimo taisyklės (OL L 11, 2020 1 15, p. 1).

            (4)  2012 m. rugsėjo 13 d. Komisijos įgyvendinimo reglamentas (ES) Nr. 815/2012, kuriuo nustatomos išsamios Tarybos reglamento (ES) Nr. 904/2010, kiek tai susiję su specialiomis schemomis neįsisteigusiems apmokestinamiesiems asmenims, teikiantiems telekomunikacijų, transliavimo ar elektronines paslaugas neapmokestinamiesiems asmenims, taikymo taisyklės (OL L 249, 2012 9 14, p. 3).

            (5)  2020 m. vasario 12 d. Komisijos įgyvendinimo reglamentas (ES) 2020/194, kuriuo nustatomos išsamios Tarybos reglamento (ES) Nr. 904/2010 nuostatų, susijusių su specialiomis schemomis, skirtomis apmokestinamiesiems asmenims, teikiantiems paslaugas neapmokestinamiesiems asmenims, vykdantiems nuotolinę prekybą prekėmis ir tiekiantiems tam tikras prekes šalies viduje, taikymo taisyklės (OL L 40, 2020 2 13, p. 114).

            (6)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).

            (7)  2017 m. gruodžio 5 d. Tarybos direktyva (ES) 2017/2455, kuria iš dalies keičiamos Direktyvos 2006/112/EB ir Direktyvos 2009/132/EB nuostatos, susijusios su tam tikromis pridėtinės vertės mokesčio prievolėmis, taikomomis paslaugų teikimui ir nuotolinei prekybai prekėmis (OL L 348, 2017 12 29, p. 7).

            (8)  2019 m. lapkričio 21 d. Tarybos direktyva (ES) 2019/1995, kuria iš dalies keičiamos Direktyvos 2006/112/EB nuostatos, susijusios su nuotoline prekyba prekėmis ir tam tikromis šalies viduje tiekiamomis prekėmis (OL L 310, 2019 12 2, p. 1).

            (9)  2017 m. gruodžio 5 d. Tarybos reglamentas (ES) 2017/2454, kuriuo iš dalies keičiamas Reglamentas (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje (OL L 348, 2017 12 29, p. 1).

            (10)  2020 m. liepos 20 d. Tarybos sprendimas (ES) 2020/1109, kuriuo dėl COVID-19 pandemijos keičiamos direktyvos (ES) 2017/2455 ir (ES) 2019/1995, kiek tai susiję su jų perkėlimo į nacionalinę teisę ir taikymo datomis (OL L 244, 2020 7 29, p. 3).

            (11)  Tarybos reglamentas (ES) 2020/1108 2020 m. liepos 20 d. kuriuo dėl COVID-19 pandemijos keičiamas Reglamentas (ES) 2017/2454, kiek tai susiję su jo taikymo datomis (OL L 244, 2020 7 29, p. 1).


title: Komisijos įgyvendinimo reglamentas (ES) 2020/1319 2020 m. rugsėjo 22 d. kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Provola dei Nebrodi“ (SKVN))

text:
23.9.2020

                  LT

                  Europos Sąjungos oficialusis leidinys

                  L 309/7

         KOMISIJOS ĮGYVENDINIMO REGLAMENTAS (ES) 2020/1319
         2020 m. rugsėjo 22 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Provola dei Nebrodi“ (SKVN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 3 dalies a punktą,
         kadangi:

                     (1)

                     pagal Reglamento (ES) Nr. 1151/2012 50 straipsnio 2 dalies a punktą Italijos paraiška įregistruoti pavadinimą „Provola dei Nebrodi“ kaip saugomą geografinę nuorodą (SKVN) paskelbta Europos Sąjungos oficialiajame leidinyje (2);

                     (2)

                     2019 m. spalio 22 d. Komisija gavo Belgijos pranešimą apie prieštaravimą. 2019 m. spalio 31 d. Komisija Belgijos pranešimą apie prieštaravimą persiuntė Italijai. 2019 m. gruodžio 19 d. Komisija gavo pagrįstą prieštaravimo pareiškimą per nustatytą terminą;

                     (3)

                     Komisija išnagrinėjo Belgijos pateiktą prieštaravimą ir nustatė, kad jis yra priimtinas;

                     (4)

                     2020 m. vasario 19 d. raštu Komisija paragino suinteresuotąsias šalis pradėti atitinkamas konsultacijas, kad, laikydamosi savo vidaus tvarkos, jos pasiektų susitarimą;

                     (5)

                     Italija ir Belgija susitarimo nepasiekė, tačiau 2020 m. birželio 16 d. raštu Italijos valdžios institucijoms Belgija atsiėmė prieštaravimo pareiškimą dėl pavadinimo „Provola dei Nebrodi“ įregistravimo;

                     (6)

                     todėl kilmės vietos nuoroda „Provola dei Nebrodi“ (SKVN) turėtų būti įregistruota,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Provola dei Nebrodi“ (SKVN).
            Pirmoje pastraipoje nurodytas pavadinimas – tai produkto, priskiriamo Komisijos įgyvendinimo reglamento (ES) Nr. 668/2014 (3) XI priede nurodytai 1.3 klasei „Sūriai“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 22 d.

                  Komisijos vardu

                  Pirmininkė

               Ursula VON DER LEYEN

            (1)  OL L 343, 2012 12 14, p. 1.

            (2)  OL C 257, 2019 7 31, p. 18.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: Komisijos įgyvendinimo reglamentas (ES) 2020/1321 2020 m. rugsėjo 17 d. kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Aydın Kestanesi“ (SKVN))

text:
24.9.2020

                  LT

                  Europos Sąjungos oficialusis leidinys

                  L 310/1

         KOMISIJOS ĮGYVENDINIMO REGLAMENTAS (ES) 2020/1321
         2020 m. rugsėjo 17 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Aydın Kestanesi“ (SKVN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Turkijos paraiška įregistruoti pavadinimą „Aydın Kestanesi“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Aydın Kestanesi“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Aydın Kestanesi“ (SKVN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.6 klasei „Vaisiai, daržovės ir grūdai, švieži arba perdirbti“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 17 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  OL C 185, 2020 6 4, p. 16.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: Komisijos įgyvendinimo reglamentas (ES) 2020/1326 2020 m. rugsėjo 15 d. kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Mojama de Isla Cristina“ (SGN) specifikacijos pakeitimas

text:
25.9.2020

                  LT

                  Europos Sąjungos oficialusis leidinys

                  L 312/1

         KOMISIJOS ĮGYVENDINIMO REGLAMENTAS (ES) 2020/1326
         2020 m. rugsėjo 15 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Mojama de Isla Cristina“ (SGN) specifikacijos pakeitimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Ispanijos pateiktą saugomos geografinės nuorodos „Mojama de Isla Cristina“, kuri įregistruota Komisijos įgyvendinimo reglamentu (ES) 2016/199 (2), specifikacijos pakeitimo paraišką;

                     (2)

                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (3), kaip reikalaujama minėto reglamento 50 straipsnio 2 dalies a punkte;

                     (3)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis
            Europos Sąjungos oficialiajame leidinyje paskelbtas pavadinimo „Mojama de Isla Cristina“ (SGN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 15 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  2016 m. vasario 9 d. Komisijos įgyvendinimo reglamentas (ES) 2016/199, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Mojama de Isla Cristina (SGN)] (OL L 39, 2016 2 16, p. 4).

            (3)  OL C 150, 2020 5 6, p. 28.


title: Komisijos įgyvendinimo reglamentas (ES) 2020/1327 2020 m. rugsėjo 18 d. kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas „Akasztói szikiponty“ (SKVN)

text:
25.9.2020

                  LT

                  Europos Sąjungos oficialusis leidinys

                  L 312/3

         KOMISIJOS ĮGYVENDINIMO REGLAMENTAS (ES) 2020/1327
         2020 m. rugsėjo 18 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas
         „Akasztói szikiponty“ (SKVN)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Vengrijos paraiška įregistruoti pavadinimą „Akasztói szikiponty“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Akasztói szikiponty“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Akasztói szikiponty“ (SKVN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.7 klasei „„Šviežios žuvys, moliuskai bei vėžiagyviai ir jų produktai“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 18 d.

                  Komisijos vardu

                  Pirmininko pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  OL C 172, 2020 5 20, p. 26.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: Komisijos įgyvendinimo reglamentas (ES) 2020/1329 2020 m. rugsėjo 23 d. kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95

text:
25.9.2020

                  LT

                  Europos Sąjungos oficialusis leidinys

                  L 312/5

         KOMISIJOS ĮGYVENDINIMO REGLAMENTAS (ES) 2020/1329
         2020 m. rugsėjo 23 d.
         kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
         kadangi:

                     (1)

                     Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

                     (2)

                     iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

                     (3)

                     Reglamentas (EB) Nr. 1484/95 turėtų būti atitinkamai iš dalies pakeistas;

                     (4)

                     siekiant užtikrinti, kad ši priemonė būtų taikoma kuo greičiau pateikus atnaujintus duomenis, šis reglamentas turėtų įsigalioti jo paskelbimo dieną,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1484/95 I priedas pakeičiamas šio reglamento priedo tekstu.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 23 d.

                  Komisijos vardu

                  Pirmininkės pavedimu

               Wolfgang BURTSCHER

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  OL L 150, 2014 5 20, p. 1.

            (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir tipines kainas paukštienos bei kiaušinių sektoriams ir kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

            PRIEDAS

                     „I PRIEDAS

                                 KN kodas

                                 Prekių aprašymas

                                 Tipinė kaina
                                 (EUR/100 kg)

                                 3 straipsnyje nurodytas užstatas
                                 (EUR/100 kg)

                                 Kilmės šalis  (1)

                                 0207 12 90

                                 Užšaldytos Gallus domesticus rūšies paukščių (vištų ir gaidžių) skerdenėlės, vadinamos „65 % viščiukas“

                                 138,5

                                 0

                                 AR

                                 0207 14 10

                                 Užšaldytos Gallus domesticus rūšies paukščių (vištų ir gaidžių) skerdenėlių dalys be kaulų

                                 210,7

                                 27

                                 AR

                                 157

                                 52

                                 BR

                                 248,9

                                 15

                                 CL

                                 211,7

                                 27

                                 TH

                                 1602 32 11

                                 Nevirti ir nekepti gaminiai iš Gallus domesticus rūšies paukščių (vištų ir gaidžių)

                                 168,2

                                 40

                                 BR

               “

               (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7).